২৫ ছেপ্টেম্বৰত ৰাজ্য চৰকাৰে শুভাৰম্ভ কৰিব কেন্দ্ৰীয় চৰকাৰৰ অভিলাষী আঁচনি প্ৰধান মন্ত্ৰীৰ জন আৰোগ্য যোজনা চমুকৈ পি এম জে এ ৱাইৰ।
উল্লেখযোগ্য যে পণ্ডিত দীনদয়াল উপাধ্যায়ৰ জন্মদিনটোতে অৰ্থাৎ ২৫ ছেপ্টেম্বৰত আঁচনিখন অসমত মুকলি কৰা হ'ব বুলি জানিব পৰা গৈছে। এই আঁচনিৰ অধীনত ৰাজ্যৰ ১.৪৫ কোটি লোকক সাঙুৰি লোৱা হ'ব বুলিও জানিব পৰা গৈছে।
ৰাষ্ট্ৰীয় স্বাস্থ্য মিছনৰ দ্বাৰা ৰূপায়ণ হ'বলগীয়া প্ৰধান মন্ত্ৰীৰ জন আৰোগ্য যোজনাৰ অধীনত এজন লোকে ৫ লাখ টকা পৰ্যন্ত বিনামূলীয়া চিকিৎসা সেৱা লাভ কৰিব।
এক সূত্ৰৰ পৰা জানিব পৰা মতে অসমৰ উপৰি গুজৰাট, অন্ধ্ৰ প্ৰদেশ, দিল্লী, হাৰিয়ানা, তামিলনাডু, ওড়িষা, কৰ্ণাটক, পঞ্জাব, উত্তৰ-প্ৰদেশ আৰু উত্তৰাখণ্ডতো আঁচনিখন মুকলি কৰা হ'ব।
উল্লেখযোগ্য যে কেন্দ্ৰীয় চৰকাৰৰ ২০১৮-১৯ বৰ্ষৰ বিত্তীয় বাজেটত ঘোষণা কৰা 'আয়ুষ্মান ভাৰত'ৰ অংশ হিচাপে প্ৰধান মন্ত্ৰী জন আৰোগ্য যোজনা হাতত লৈছে মোদী চৰকাৰে। কেন্দ্ৰীয় চৰকাৰে আঁচনিখনৰ দ্বাৰা দেশৰ ৫০ কোটি লোকক উপকৃত কৰাৰ লক্ষ্য বান্ধি লৈছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
